« Ана ожакъны ярыгъы,гюню.»

 Ана деген бир къуванчдыр ердеги,

 Айдан-гюнден артыкъ янгъан чыракъдыр.

 Шо чыракъны нюр шавласы бар чакъы

 Баласына къарангъы гюн йыракъдыр.

 А.Нюрьяна.

Аналаны гюню ноябрь айны ахырынчы жумасында белгилене. Шо шатлы байрамда

Аналаны исси кюйде къаршылай,олагъа кёп лайыкълы сёзлер айтыла. Аналар яшавну бары да тармакъларында актив кюйде чалыша,олар жамият ишлерде де ортакъчылыкъ эте. Уьйню –ожакъны намуслары да, яшланы тарбиялав да оланы бойнуна тюшюп къала.Ананы нече авлети бар буса да,олагъа барына да бир йимик исив,тарбия,бир йимик тергев берме чалыша. Бир йимик сюе,бир йимик къыйын тёге. Бир гечеде,минг туруп, къыркъ тамурдан сют берген,яшлар уллу болгъанда сама бизин янгыз къоймас деп умут этелер. Аналар яшланы гиччиден эдепге ,гьюрметге,намусгъа,ягьгъа уьйрете. Бир-бир тынглавсуз авлетлер аналаны геч англай, хадирин билмей,аналаны барда аямай,асырамай.

 Ана болмакъ- къыйын иш. Бу ишде ял алагъан гюнлер де берилмей. Бизин республика гьар заманда да кёп яшлы агьлюлер булан макъталгъан. Шо саялы гьар анагъа эдепли,намуслу,ягьлы авлетлерден сююнюп яшама гьакъ юреден ёрайман. Авлетлер ата-анасын,Ватанын ер этмей,гьар заманда да оьр этип яшагъанны сюемен.Аналар учун, яшларыны насибинден артыкъ зат ёкъдур. Дюньядагъы бары да аналар яшларындан тюзелип, оланы яхшылыкъларын гёрюп яшашынлар.

 Сизге савлукъ,насип,парахатлыкъ ва аманлыкъ ёрайман.

 Н-Казанищенская СОШ № 3

 Амирбекова М.И.